**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRAŠYMO PAIMTI ŽEMĘ VISUOMENĖS POREIKIAMS PATEIKIMO**

2018 m. kovo 8 d. Nr. T1-54

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės įstatymo 45 straipsnio 1 dalies 4 punktu, Lietuvos Respublikos Vyriausybės 2005 m. rugpjūčio 25 d. nutarimu Nr. 924 „Dėl Žemės paėmimo visuomenės poreikiams taisyklių ir Žemės paėmimo visuomenės poreikiams projektų rengimo ir įgyvendinimo taisyklių patvirtinimo“, atsižvelgdama į Klaipėdos miesto savivaldybės tarybos 2003 m. birželio 12 d. sprendimą Nr. 1‑147 „Dėl AB „Laivitė“ žemės sklypo Naujoji Uosto g. 3 detaliojo plano patvirtinimo“, Klaipėdos miesto savivaldybės tarybos 2015 m. rugsėjo 24 d. sprendimą Nr. T2-247 „Dėl Klaipėdos miesto dviračių infrastruktūros plėtros specialiojo plano patvirtinimo“, Klaipėdos miesto savivaldybės taryba nusprendžia:

1. Teikti prašymą Nacionalinei žemės tarnybai prie Žemės ūkio ministerijos paimti visuomenės poreikiams žemę, esančią Klaipėdoje, prie pastato Naujoji Uosto g. 5 (įskaitant pastatą, unikalus Nr. 2192-5001-8011), reikalingą magistraliniam dviračių ir pėsčiųjų takui tiesti ir eksploatuoti, nutraukiant pastate esančių butų savininkų žemės naudojimo teisę.

2. Įgalioti Klaipėdos miesto savivaldybės administracijos direktorių rengti ir pasirašyti dokumentus bei atlikti visus veiksmus, reikalingus ir būtinus šio sprendimo 1 punkte nurodytam nekilnojamajam turtui paimti visuomenės poreikiams.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Žemėtvarkos skyriaus vedėja

Raimonda Gružienė, tel. 39 61 62

2018-02-28